**Txeia ku Maré**

Alterasons klímatiku sa ta aumenta risku di txeia na Massachusetts – spesialmenti na zonas di maré ô zonas baxu. Alguns txeia ta dizenvolve lentamenti, enkuantu ki txeias di rapenti pode kontise minotu ô óras dipôs di un tenpestadi. Subida di nível di mar sa ta aumenta txeias kauzadu pa marés y ta provoka tenpestadis más fórti.

Kontaktu ku águ di txeia pode kauza duénsas bakterianu, duénsas infesiozu, riskus kímiku, afogamentu, firimentus provokadu pa ditritus y inpaktus rispiratóriu provokadu pa bulor. Ifeitus di mudansas klímatiku pode tanbê ten konsikuénsias pa saúdi mental pamodi perda di kazas y di trabadju.

**Kenha ki sa ta kore más risku?**

* Kriansas ku ménus di 5 anu
* Pesoas ku sistéma imunitáriu kunprumitidu
* Pesoas ku asma, alejias y otus duénsa rispiratóriu
* Pesoas ku tenson altu
* Pesoas ku risku di duénsas rilasionadu ku kalor

**Kuzê ki nu pode faze?**

* [Faze un planu pa tenpestadis](https://www.mass.gov/info-details/make-a-family-emergency-plan)
* [Kria un kit di imerjénsia](https://www.mass.gov/info-details/build-an-emergency-kit); inklui tudu medikamentu nisisáriu
* [Konxe bus zona di txeia y di sobri-elevason](https://www.mass.gov/info-details/hurricane-evacuation-zones)
* Mante informadu: buska [alertas](https://www.ready.gov/alerts) pa informason di imerjénsia
* Ivakua imidiatamenti si bu for akonselhadu a faze-l
* Ka bu konduzi dentu di águ di txeia—volta pa trás
* Ivita kontaktu ku águ di txeia y ku lama ki pode sta kontaminadu ku óliu, gazulina ô isgotu brutu
* Testa posus privadu pa diteta kontaminantis dipôs di txeias
* Konpu sistémas séptikus stragadu logu ki pusível
* Konsulta [orientason di EPA](https://www.epa.gov/mold/mold-cleanup-your-home) pa avalia y tra bulor
* Buska rikursus di saúdi mental pa lida ku perda, médu y stresi

**Sabe más na:** [**mass.gov/ClimateAndHealth**](http://www.mass.gov/ClimateAndHealth)

**Bureau of Climate and Environmental Health**

**Environmental Toxicology Program**

**Massachusetts Department of Public Health**